Helen Zille lag haar ‘kunswerk’ afHelen Zille, DA-leier, het ŉ ‘kunswerk’ van haar wat in die kuberruimte rondgestuur word, afgelag. Dit volg na die kunstenaar Brett Murray se kunswerk van president Jacob Zuma, The Spear, oor die afgelope paar dae groot opslae in die land gemaak het. Die gedokterde foto wys Zille se kop op die lyf van ŉ ouer vrou, met die DA se embleem op ŉ kritieke plek. “Nou kan julle sien hoekom ek aktief vir ŉ uur elke dag probeer fietsry. Lyk my ek benodig meer as Botox,” het sy aan The Star gesê. ŉ Gebruiker, William ANCYL, het die foto op Facebook gepubliseer en het geweier om dit te verwyder. Dit is ook op Twitter versprei. Hy sê die foto is uit weerwraak vir Murray se skildery.